Handley Page Hampden

Handley Page Hampden 
275px Rol Bommesmiter Makker Handley Page Untwerper Gustav Lachmann Earste flecht 21 juny 1936  Yn tsjinst 1938 Ut tsjinst 1943   Tal makke 1.430 (1936–1941)  Brûkers RAF, RCAF, Sowjet-Uny, RAAF, Sweden   Fariant Handley Page Hereford 

De Handley Page Hampden wie in Britske middelswiere bommesmiter dy't yn de Twadde Wrâldkriich troch de RAF brûkt waard. Mei de Hampden, de Whitley en de Wellington waarden yn it begjin fan de oarloch de earste oanfallen op Nazi-Dútslân útfierd.Perner, André - Engelse vliegtuigen 1940-1945 - A.W. Bruna, Utrecht.
It prototype fan de Hampden makke syn earste flecht op 21 juny 1936. Der binne sa'n 1500 fan de Hampden makke, dêrfan is benei de helte by aksjes ferlern gien. Taylor, John - Aircraft of World War II - Longacre Press, London

De earste oanfallen mei de Hampden waarden dien op 4 septimber 1939, doel wie de Dútske float. Net ien bom wie lykwols raak.
De Hampden hie goede fleaneigenskippen, mar hie te min bewapening om brûkt te wurden foar opraasjes by deiljocht (dat jilde oars foar alle Britske bommesmiters út dy tiid). Dêrom waard de Hampden nei 18 desimber 1939 allinne by nachtoperaasjes brûkt. In ferneamde missy mei hampdens wie de oafal op it Dortmund-Iemskanaal by Münster op 12 augustus 1940. Yn de nacht fan 25 op 26 augustus 1940 dienen de tastellen mei oan it earste massale bombardemint op Berlyn en letter op Keulen. De Hampdens waarden yn 1942 weromlutsen út de tsjinst by it Bomber Command. Dêrnei waarden sy noch wol brûkt by it Coastal Command as torpedo-bommesmiter (de Hampden TB Mk I) en ferkenningsfleanmasine.

De Hampden hat tsjinne by de loftmachten fan Austraalje, Kanada, Sweden (ien tastel), Nij-Seelân, Sovjet-Uny (ien eksimplaar) en it Feriene Keninkryk

 Spesifikaasjes (Hampden T.B.Mk.I) 
Bemanning: 4
Spanwiidte: 21,08 m
Lingte: 16,33 m
Hichte: 4,49 m
Fleugeloerflak: 63,9 m²
Gewicht leech: 5.345 kg
Startgewicht: maks. 9.526 kg
Oandriuwing: twa luchtkuolle stjermotoren Bristol Pegasus XVIII fan 710 kW startfermogen
Topfaasje: 426 km/o op 4.720 m
Krúsfaasje: 269 km/o
Klimfaasje: 5 m/s op lege hichte
Bewapening:
ien fêste 7,7-mm-Browning-MG foaryn romp
ien beweegbere 7,7-mm-Vickers K-MG foaryn romp
ien beweegbere 7,7-mm-Vickers-dûbel-MG boppe yn romp
ien beweegbere 7,7-mm-Vickers-MG ûnder yn romp
ien beweegbere 7,7-mm-Vickers-MG ûnder yn romp
Bommen: 4,000 lb (1.814 kg) of 1 × 18 inch (457 mm) torpedo of minen

Kategory:Britske bommesmiter
Kategory:Britske fleanmasine yn de Twadde Wrâldkriich
Kategory:Yntroduksje út 1936